พอดีช่วงนี้ผมจะรู้สึกแปลก ๆ ทำงานแล้วรู้สึก มึน ๆ เบลอ ๆ และเหมือนจะมีไมเกรนขึ้นด้วยครับ อันนี้ผมเครียดจากการทำงานหรือเปล่าครับ?
สวัสดีค่ะ อาการมึนศีรษะ นั้น เป็นอาการที่ไม่จำเพาะเจาะจงอาจเกิดได้จากหลายสาเหตุเช่น-ปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา ซึ่งอาจสัมพันธ์กับความเครียดได้-ปวดไมเกรน มักปวดข้างเดียว มีคลื่นไส้ ตาพร่า-น้ำในหูไม่เท่ากัน ทำให้มีอาการเวียนศีรษะ คลื่นไส้ บ้านหมุน-โรคของหูอื่นๆเช่นตะกอนหินปูนในหูชั้นในหลุด หรือ โรคหินปูนในหูชั้นในเคลื่อนหูชั้นในอักเสบจากการติดเชื้อของหูชั้นกลาง-การเปลี่ยนท่าทางที่เร็วเกินไปการดูแลตัวเองเบื้องต้น ควรพักผ่อนให้เพียงพอ พักการใช้งานแบบที่ต้องเพ่งสายตา รับประทานยาแก้ปวด ยาแก้อักเสบที่ไม่ใช่สเตียรอยด์ถ้ามีอาการทางระบบประสาทอื่นๆร่วมด้วยเช่น แขนขาอ่อนแรง พูดไม่ชัด ปากเบี้ยว ปวดมากขึ้นเรื่อยๆ ปวดจนต้องตื่นขึ้นมากลางดึก ปวดจนทำกิจวัตรประจำวันไม่ได้ ให้รีบไปพบแพทย์